text: tuleb arvestada sellega, et surve ida-virumaale tuleb kindlasti, kuna see on doktriini aktiviteetide loogiline jätk. vene surve oma piirialadele käib lainetena, et otsida üles nõrgad kohad ja sealt läbi murda. vene pool teab "artikkel viite" paremini kui nato ise ja seetõttu tuleb surve ida-virumaale selline, et kollektiivkaitse rakendumine oleks võimalikult pikaajaline, et ta ei käiks otseselt ründe alla, vaid põhjustaks lääne-euroopas vaidlusi, kas see nüüd oli ikka päris rünne, või oli pigem üks niisama arusaamatus. seetõttu peab eesti poolel olema valmidus koheselt reageerida, et ei oleks mingit võimalust tõlgendada aktsioone millegi muu, kui selge ründena. meil peab olema julgus ja võimekus, kui muud võimalust enam ei jää, minna otsesesse konfrontatsiooni, mis ei jätaks mingit ruumi tõlgendamiseks. sest tuleb arvestada, et lääne-euroopa ei taha sõdida ja kui jätta tõlgendusruumi, siis seda kasutatakse.